Հանրապետական պատգամավորին խնդրեցինք նաեւ գնահատել իր ընտրատարածքում տեղի ունեցած վերջին աղմկահարույց դեպքերը՝ երեկ Ջրառատ գյուղում տեղի ունեցած միջադեպը, որի արդյունքում Օհանյան-Րաֆֆի-Օսկանյան դաշինքի երեք թիմակիցներ տարբեր վնասվածքներով տեղափոխվել են հիվանդանոց, տեղի է ունեցել ծեծկռտուք, հնչել՝ կրակոցներ: Ջրառատը փոխոստիկանապետ Լեւոն Երանոսյանի հարազատ գյուղն է, իսկ միջադեպին առնչություն են ունեցել նրա եղբայրը՝ Լեռնիկ Երանոսյանն ու գյուղապետը, որը Երանոսյանների բարեկամն է: